b"\n_START_ARTICLE_\nTorre de Sant Vicent\n_START_SECTION_\nDescripci\xc3\xb3\n_START_PARAGRAPH_\nLa torre, que t\xc3\xa9 situat al seu costat una antiga Caserna de la Gu\xc3\xa0rdia Civil, constitueix un fort basti\xc3\xb3, la part inferior est\xc3\xa0 atalussada a manera de contrafort. \xc3\x89s de planta quadrada, constru\xc3\xaft de ma\xc3\xa7oneria aconcertada i angulars de carreu. T\xc3\xa9 un matac\xc3\xa0 amb espitlleres i en els cantons de la part posterior que d\xc3\xb3na al mar, dues torretes circulars a l'altura de la terrassa._NEWLINE_S'accedeix a l'interior per una sola porta que es troba a un metre vuitanta del nivell del s\xc3\xb2l. La planta est\xc3\xa0 dividida per dues parets en forma de creu amb acc\xc3\xa9s a les quatre sales, per mitj\xc3\xa0 de quatre petites portes. En una de les sales hi ha una llar de foc i una estreta escala que d\xc3\xb3na acc\xc3\xa9s a la terrassa de la torre. Aquesta terrassa est\xc3\xa0 suportada en una gran volta situada a cinc metres del pis del sal\xc3\xb3."